Държавен вестник, бр. 106, 2023 г., стр. 160

СТР.  160	
Д Ъ Р Ж А В Е Н  В Е С Т Н И К 	
БРОЙ  106
и индустрията“, а думите „министърът на 
икономиката“ и „министъра на икономиката“ 
се заменят с „министърът на икономиката 
и индустрията“, съответно „министъра на 
икономиката и индустрията“.
Заключителна разпоредба
§ 13. Наредбата влиза в сила от деня на 
обнародването є в „Държавен вестник“. 
Министър на правосъдието: 
Атанас Славов
Министър на икономиката 
и индустрията: 
Богдан Богданов
Министър на финансите: 
Асен Василев
8964
ВЪРХОВЕН 
АДМИНИСТРАТИВЕН СЪД
РЕШЕНИЕ № 5518
от 29 май 2023 г.
по административно дело № 11876 от 2022 г.
Върховният административен съд на Ре­
публика България – четвърто отделение, в 
съдебно заседание на осемнадесети април 
две хиляди и двадесет и трета година в със­
тав: председател: Румяна Борисова, членове: 
Любомира Мотова, Светослав Славов, при 
секретар Станка Ташкова и с участието на 
прокурора Момчил Таралански изслуша док­
ладваното от председателя Румяна Борисова 
по административно дело № 11876/2022 г.
Производството е по реда на чл. 185 и 
следващите от Административнопроцесуалния 
кодекс (АПК).
Образувано е по жалба на „ТЮФ Ин­
женеринг“ – ЕООД, със седалище и адрес 
на управление: гр. София, представлявано 
от управителя Славчо Йосифов Дулев, чрез 
процесуален представител адв. Иван Алексиев 
Алексиев, против чл. 4, ал. 3, чл. 11, ал. 6, 
чл. 18, ал. 1, т. 6, чл. 47, ал. 1 и чл. 47, ал. 3 в 
частта „документ за платена цена на заявката“ 
от Наредба № Н-32 от 16.12.2011 г. за перио­
дичните прегледи за проверка на техническата 
изправност на пътните превозни средства, 
издадена от министъра на транспорта, ин­
формационните технологии и съобщенията 
(обн., ДВ, бр. 104 от 27.12.2011 г., в сила от 
1.01.2012 г.; изм. и доп., бр. 99 от 14.12.2012 г., 
бр. 73 от 2.09.2014 г., в сила от 1.09.2014 г., 
бр. 40 от 27.05.2016 г., в сила от 27.05.2016 г., 
бр. 38 от 8.05.2018 г., в сила от 20.05.2018 г., 
бр. 80 от 11.09.2020 г., в сила от 12.11.2020 г.; 
попр., бр. 84 от 29.09.2020 г.; изм. с Решение 
№ 3934 на ВАС на РБ от 29.03.2021 г. – бр. 76 
от 23.09.2022 г., в сила от 23.09.2022 г.). Жал­
боподателят излага доводи, че оспорените 
разпоредби са незаконосъобразни и иска тях­
ната отмяна. Конкретно за чл. 4, ал. 3, чл. 18, 
ал. 1, т. 6, чл. 47, ал. 1 и чл. 47, ал. 3 в частта 
„документ за платена цена на заявката“ твърди, 
че са издадени в противоречие с чл. 9, ал. 1 
от Закона за нормативните актове (ЗНА), а 
за чл. 11, ал. 6 – в противоречие на чл. 26, 
ал. 1 и чл. 28, ал. 2, т. 3 от ЗНА. Претендира 
се присъждане и на разноски.
Ответникът по подадената жалба – ми­
нистърът на транспорта и съобщенията, чрез 
процесуалните си представители държавен 
експерт Бисер Петров и държавен експерт Иван 
Милушев, в представен по делото писмен от­
говор и в съдебно заседание оспорват жалбата 
като неоснователна. Претендират присъждане 
на юрисконсултско възнаграждение за един 
процесуален представител и правят възраже­
ние за прекомерност на претендираното от 
жалбоподателя адвокатско възнаграждение.
Представителят на Върховната админис-
тративна прокуратура в съответствие с чл. 192 
от АПК излага становище за допустимост 
и основателност на жалбата. Счита, че ма­
териалите по приложените към делото ад­
министративни преписки по приемането на 
оспорените разпоредби обуславят извод за 
допуснати съществени нарушения на админис-
тративнопроизводствените правила. Излага и 
съображение по отношение на текстовете на 
чл. 11, ал. 6 и чл. 18, ал. 1, т. 6 от оспорена­
та наредба, че са издадени в противоречие с 
материалноправни разпоредби.
Предмет на оспорване в процедурата по 
чл. 185 и сл. АПК е законосъобразността на пет 
разпоредби от Наредба № Н-32 от 16.12.2011 г. 
за периодичните прегледи за проверка на 
техническата изправност на пътните превозни 
средства (Наредба № Н-32 от 16.12.2011 г.), а 
именно:
чл. 4, ал. 3 (доп. – ДВ, бр. 38 от 2018 г., 
в сила от 20.05.2018 г.), която гласи, че в 
контролно-техническия пункт се извършват 
периодични прегледи на ППС от една или 
повече категории, определени за съответната 
категория на контролно-техническия пункт 
по ал. 2, в зависимост от оборудването на 
линията по чл. 9, ал. 1;
чл. 11, ал. 6 (предишна ал. 5 – ДВ, бр. 80 от 
2020 г., в сила от 12.07.2021 г.) – в контролно-
техническия пункт трябва да има внедрена 
система за управление на качеството, съот­
ветстваща на ISO 9001;
чл. 18, ал. 1, т. 6 (доп. – ДВ, бр. 38 от 
2018 г., в сила от 20.05.2018 г.) – копие на 
сертификат за внедрената в контролно-тех­
ническия пункт система за управление на 
качеството по чл. 11, ал. 5, издаден от орган 
по сертификация на системи за управле­
ние, акредитиран от Изпълнителна агенция 
„Българска служба за акредитация“ или от 
чуждестранен орган за акредитация, който е